Greek Legal Document

Category: 332

Content:
71. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Α9γ/38800 της 20Νοεμ. /4 Δεκ. 1998 (ΦΕΚ Β΄  1232) Αντικατάσταση της Α9γ/19338/95 απόφασης «ως προς τον τρόπο, διαδικασία και οργάνωση εκπαίδευσης γιατρών προς απόκτηση ειδικότητας» και καθιέρωση δικ/κών για ανάληψη υπηρεσίας γιατρών για ειδίκευση  στα Νοσοκομεία. Έχοντας υπόψη: 1.Τις διατάξεις του άρθρ. 8 παρ. 2 του Νόμ. 123/75 (ΦΕΚ 172/τ.Α/20/8/75). 2.Τις διατάξεις του Νόμ. 1397/83 (ΦΕΚ 143/τ.Α/7/10/83). 3.Τις διατάξεις του Νόμ.1579/85 (ΦΕΚ 217/τ.Α/23-12-85). 4.Την αριθμ. Δ2β/οικ. 65918/10-1-77 (ΦΕΚ 51/Β/77) κανονιστική απόφαση, όπως τροποποιήθηκε και συμπληρώθηκε με μεταγενέστερες αποφάσεις. 5.Τις διατάξεις του αριθμ. 84/86 Π.Δ/τος (ΦΕΚ 31/τ.Α/27-3-86). 6.Τις διατάξεις των αριθμ. 415/94, 147/97 και 204/98 Π.Δ/των, που δημοσιεύθηκαν στα αρ. 236/Α/94,127/Α/97 και 162/Α/98 ΦΕΚ αντίστοιχα. 7.Τις διατάξεις του Νόμ. 1892/90 ΦΕΚ 101/τ.Α/90 και Νόμ. 1810/88 (ΦΕΚ 223/τ.Α/88). 8.Την αριθμ. Α4/4063/81 (ΦΕΚ 631/τ.Β/81) Υπουργική απόφαση για τις ιατρικές ειδικότητες. 9.Τις διατάξεις του Νόμ. 2071/92 (ΦΕΚ 123/τ.Α/15-7-92). 10.Τα αριθμ. Δ2β/6430.21-5-85 και Δ2β/οικ.2766/23-1-89 έγγραφά μας. 11.Την αριθμ. Α/οικ. 62876/19-12-92 (ΦΕΚ 771/τ.Β./92) Κοινή Υπουργική Απόφαση. 12.Τα αριθμ. Α4/οικ. 2318/εγκ. 41/4-4-84, Α4/3100/25-7-89, Α4/6085/εγκ. 1 /2-1-89, Α4/οικ. 2373 10-5-90, Α4/714/8-2-91 και Υ7/3554/30-6-95 έγγραφα της Δ/νσης Επαγγελμάτων Υγείας. 13.Την απόφαση με αριθμ. 27 της 114ης Ολομ./29-5-95 του ΚΕ.Σ.Υ. 14.Το γεγονός ότι από τις διατάξεις της παρούσας απόφασης, δεν προκαλείται δαπάνη, σε βάρος του κρατικού προϋπολογισμού, αποφασίζουμε: Α.Σε συνέχεια της σχετ. (4) απόφασής μας, «Περί διαδικασίας τοποθετήσεως ιατρών εις Νοσηλ. Ιδρύματα προς ειδίκευση, ορίζονται τα εξής: Ι.Όπου στο σχετ. (6) αναφέρεται άσκηση πριν τη βασική εκπαίδευση στη κύρια ειδικότητα, προηγείται αυτής και γίνεται με ξεχωριστή τοποθέτηση με εξαίρεση τις ειδικότητες: Πνευ/γία – Φυμ/γία: Η 18μηνη άσκηση στην Παθολογία πραγματοποιείται αποκλειστικά σε παθολογικά τμήματα του Νοσ/μείου και μπορεί να προηγείται ή να έπεται της κύριας ειδίκευσης. Η τοποθέτηση γιατρών για ειδίκευση στα Νοσ/μεία που έχουν αναγνωρισθεί να χορηγούν πλήρη άσκηση στην κύρια ειδικότητα γίνεται με ενιαία τοποθέτηση συμπεριλαμβανομένου και του 6/μήνου ΜΕΘ. Ιατροδικαστική, (για την οποία η άσκηση στη Παθολ. Ανατομία μπορεί να γίνεται (με ξεχωριστή τοποθέτηση ) και μετά το κύριο στάδιο ειδίκευσης στην Ιατροδικαστική και Πυρηνική Ιατρική, για την οποία η προβλεπόμενη και προτασσόμενη 6μηνη άσκηση στην ακτινολογία (β΄ προκατ/κό στάδιο ειδίκευσης) θα γίνεται με ενιαία τοποθέτηση στη κύρια ειδικότητα της Πυρηνικής Ιατρικής, συμπεριλαμβανομένου και του κατ’ επιλογήν 6μήνου. (Μετά τη σελ.536,36(α) Σελ. 536,37 Τεύχος 1308 Σελ. 59 615 Ιατρικές Ειδικότητες 34.Ζ.β.70-71 Η προβλεπόμενη και προτασσόμενη για την ειδικότητα της Νευροχειρουργικής, 6μηνη άσκηση στην ειδικότητα της Νευρολογίας, μπορεί να γίνεται με ενιαία τοποθέτηση στη Νευροχειρουργική αλλά πάντοτε πριν από αυτή, ακόμα και σε Νοσ/μεία, που είναι αναγνωρισμένα, για μερική άσκηση γιατρών στη Νευροχ/κή. Παρέχεται η δυνατότητα αντίστροφης εκπαίδευσης στη προκ/κή άσκηση για τις ειδικότητες: Φυσική Ιατρική και αποκ/ση (μεταξύ 2ου και 3ου σταδίου ειδίκευσης στη προκατ/κή άσκηση) και Παιδοψυχιατρικής (μεταξύ Νευρολογίας και Ψυχιατρικής). Για την απόκτηση του τίτλου της ιατρικής ειδικότητας της Παθολογικής Ανατομίας, η άσκηση στη Κυτταρολογία (5ο έτος ειδίκευσης) θα πραγματοποιείται υποχρεωτικά στο τέλος της ειδίκευσης, με ξεχωριστή τοποθέτηση, (κατόπιν υποβολής αίτησης για σειρά προτεραιότητας, μετά τη τοποθέτηση στο πλήρους άσκησης Νοσ/μείο για ειδίκευση στη Παθολ. Ανατομία). Για την απόκτηση του τίτλου της ιατρικής ειδικότητας της Ψυχιατρικής και μόνον για το Ψυχ/κό Νοσ/μείο Χανίων Κρήτης, παρέχεται η δυνατότητα έναρξης άσκησης στη Ψυχιατρική έστω και αν δεν έχει προηγηθεί η άσκηση στη Νευρολογία. Ο χρόνος άσκησης στη Νευρολογία πραγματοποιείται πριν από το 3ο χρόνο της Ψυχιατρικής. Για την απόκτηση του τίτλου της Ιατρικής ειδικότητας της Νευρολογίας και μόνον για το Π.Π.Γ.Ν. Πατρών, παρέχεται η δυνατότητα έναρξης άσκησης στη Νευρολογία, μετά το 9μηνο άσκησης στη Παθολογία και χωρίς να έχει προηγηθεί το 6μηνο της Ψυχιατρικής. ΙΙ.Η άσκηση των γιατρών για την απόκτηση τίτλου ιατρικών ειδικοτήτων: Ακτινοδιαγνωστικής, Ακτινοθεραπευτικής – Ογκολογίας, Γενικής Χειρουργικής, Αναισθησιολογίας, Γενικής Ιατρικής, Ιατρικής Εργασίας, Κοινωνικής Ιατρικής, Ιατρικής Βιοπαθολογίας (Μικροβιολογίας), Οφθαλμολογίας και Παθολογίας θα πραγματοποιείται με ενιαία τοποθέτηση. Ο χρόνος άσκησης Παθολογίας για την Ιατρική ειδικότητα Ιατρικής Βιοπαθολογίας (μικροβιολογίας) θα πραγματοποιείται σε οποιαδήποτε χρονική φάση, της όλης ειδίκευσης, με ευθύνη των οικείων επιστημονικών Δ/ντών. ΙΙΙ.1.Η άσκηση των γιατρών στα επιμέρους, επόμενα ή κατ’ επιλογή τμήματα της κύριας ειδικότητας (δίμηνα, τρίμηνα, εξάμηνα, Μ.Ε.Θ., κ.λ.π.) γίνεται με ενιαία τοποθέτηση, σε αντίστοιχες της κύριας ειδικότητας μονάδες, που είναι αναγνωρισμένες ως κατάλληλες για πλήρη άσκηση γιατρών στη βασική ειδικότητα, με ευθύνη και μέριμνα των οικείων Δ/ντών, οι οποίοι ύστερα από συνεννόηση και συνεργασία με τους Δ/ντές των άλλων τμημάτων των αυτών Νοσ/μείων ή των πλησιεστέρων προς αυτά Νοσ/μείων (εφ’ όσον τα Νοσ/μεία στα οποία τοποθετούνται οι γιατροί δεν παρέχουν το συγκεκριμένο απαιτούμενο στάδιο ειδικότητας), κατευθύνουν τους        ενδιαφερόμενους  Σελ. 536,38 Τεύχος 1308 Σελ. 60 γιατρούς, για τον απαιτούμενο σε κάθε περίπτωση χρόνο ειδίκευσης. Τα κατ’ επιλογήν, της βασικής ειδικότητας τμήματα, πραγματοποιούνται στην αρχή, ενδιάμεσα ή στο τέλος αυτής, κατά την κρίση των εκπαιδευτών τους, με γνώμονα την πιο σωστή εκπαίδευση των ειδικευομένων, σε συνδυασμό και με κάλυψη των λειτουργικών αναγκών της μονάδας τους (πλην της Ορθοπεδικής). 2.Η άσκηση 10 μηνών σε Κέντρο Υγείας, που απαιτείται για την ιατρική ειδικότητα Γενικής Ιατρικής, γίνεται με ευθύνη του Συντονιστή και υποχρεωτικά στο τέλος της εκπαίδευσης σε Κ. Υγείας μέσα στο Νομό που ανήκει το Νοσοκομείο. 3.Το εξάμηνο (Παθ/μία, Κυττ/γία και Ενδοκρινολογία), που απαιτείται για την ειδικότητα της Μαιευτ. – Γυν/γίας, μπορεί να γίνεται με ενιαία τοποθέτηση και στα Γυναικολογικά Τμήματα Νοσ/μείων, που χορηγούν πλήρη άσκηση (21 μήνες) στη Γυναικολογία. 4.Στις περιπτώσεις γιατρών που έχουν ολοκληρώσει το βασικό χρόνο άσκησης στη κύρια ειδικότητα, η τοποθέτηση για άσκηση στα Τμήματα, που έπονται αυτής, μπορεί να πραγματοποιείται: α) μεμονωμένα, β) με ενιαίο διορισμό σε ένα από αυτά και γ)με ενιαίο διορισμό στη προκαταρτική ειδικότητα, όπου αυτή υπολείπεται εφ’ όσον το συγκεκριμένο Νοσοκομείο παρέχει τα επόμενα τμήματα της βασικής εκπαίδευσης και η 2η λύση απαιτεί μεγάλο χρόνο αναμονής. 5.Καθ΄ όλη τη διάρκεια της εκπαίδευσης, οι γιατροί θεωρούνται ότι κατέχουν και δεσμεύουν την οργανική θέση όπου αρχικά τοποθετήθηκαν, τις δε εφημερίες, θα πραγματοποιούν στα τμήματα στα οποία έχουν μετακινηθεί για την περαιτέρω ειδίκευσή τους των αυτών ή άλλων Νοσ/μείων από τα οποία καταβάλλεται και η σχετική αποζημίωση. 6.Ειδικώτερα προκειμένου για την απόκτηση του τίτλου της ιατρικής ειδικότητας της Αναισθησιολογίας, το πρόγραμμα εκπαίδευσης και εφημεριών θα πραγματοποιείτα, όπως ορίζεται στο αριθμ. 415/94 Π.Δ/γμα (ΦΕΚ 236/τ.Α/29-12-94). Σε Νοσ/μεία τα οποία είναι αναγνωρισμένα για μερική άσκηση των γιατρών στην Αναισθησιολογία, αλλά έχουν εξειδκευμένα μόνο χειρουργικά τμήματα, δεν γίνεται τοποθέτηση γιατρών για ειδίκευση. 616 34.Ζ.β.71 Ιατρικές Ειδικότητες IV.1.Οι γιατροί που δεν έχουν εκπληρώσει την υπηρεσία υπαίθρου Ν.Δ. 67/68 και επιθυμούν να ειδικευθούν σε ειδικότητα που χορηγείται αναστολή αυτής θα πρέπει απαραίτητα, να προσκομίζουν μεταξύ των άλλων δικ/κών με την υποβολή αίτησης για σειρά προτεραιότητας και πιστοποιητικό στρατολ. κατάστασης τύπου Α, απ’ όπου θα προκύπτει ότι έχουν εκπληρώσει τις στρατιωτικές του υποχρεώσεις, ή πιστ/κό νόμιμης απαλλαγής από αυτές. Οι γιατροί που επιθυμούν να εκπληρώσουν την ενιαύσιο υπηρεσία υπαίθρου σε άγονα Π.Ι. μπορούν μετά την ανάληψη υπηρεσίας τους σ’ αυτά να υποβάλλουν αίτηση για σειρά  προτ/τας στις ειδικότητες για τις οποίες παρέχεται αναστολή υπηρεσίας υπαίθρου, και στην Γενική Ιατρική (για την οποία παρέχεται απαλλαγή μετά την λήψη του τίτλου αυτής), μη τοποθετούμενοι για ειδίκευση προ της συμπλήρωσης ενός χρόνου παραμονής των σ’ αυτά θεμελιώνοντας δικαίωμα τοποθέτησης μετά την προσκόμιση σχετικής βεβαίωσης εκπλήρωσης υπηρεσίας υπαίθρου και συντρέχουν οι προϋποθέσεις της παρ. V της περ. 1 της παρούσας απόφασης. Η διακοπή της 3μηνης προεκπαίδευσης του Αγροτικού δεν επιτρέπεται και οι γιατροί που διακόπτουν αυτή, δεν μπορούν να υποβάλλουν αίτηση για σειρά προτεραιότητας στην Γενική Ιατρική και σε ειδικότητες για τις οποίες χορηγείται αναστολή υπηρεσίας υπαίθρου. Για τη μερική τροποποίηση του άνω εδαφ.β, βλέπε την με αριθ. Α9γ/23708/30 Ιουλ. – 25 Αυγ. 1999 (ΦΕΚ Β΄ 1657) απόφαση Υπουργού Υγείας και Προν.,κατωτ. αριθ. 74. 2.Η υποβολή αίτησης για απόκτηση σειράς προτ/τας, προκειμένου αντίστοιχα : να συνεχίσουν την ειδίκευσή τους σε άλλο Νοσ/μείο πλήρους άσκησης, ή σε Νοσ/μείο που θα παρέχει περισσότερο χρόνο ειδίκευσης, ή να συνεχίσουν την ειδίκευσή τους στο προκ/κό στάδιο ειδικότητας (και μέχρι ολοκλήρωσης αυτού) ή προκειμένου να αρχίσουν την ειδίκευσή τους στην κύρια ειδικότητα, γίνεται πάντοτε μετά την τοποθέτηση των γιατρών για να αρχίσουν ειδικότητα σε Νοσηλ. Ίδρυμα που δεν χορηγεί πλήρη άσκηση ή για το προκ/κό στάδιο ειδικότητας ή σε Νοσ/κό ίδρυμα που χορηγεί μέρος άσκησης στο προκ/κό στάδιο ειδικότητας. Σε περίπτωση αλλαγής ειδικότητας ή διακοπή αυτής για την συνέχιση σε άλλο νοσοκομείο που παρέχει τον ίδιο ή λιγότερο χρόνο άσκησης και πάντοτε περισσότερο από τον ήδη διανυθέντα για την υποβολή νεώτερης αίτησης για σειρά προτ/τας σε άλλη ειδικότητα ή στην ίδια αντίστοιχα, απαραίτητη προϋπόθεση είναι η παραίτηση του γιατρού από την θέση που κατέχει και η προσκόμιση μετά των δικ/κών του, σχετικής βεβαίωσης παραίτησης. 3.Μαζί με την αίτηση, υποβάλλουν και σχετική υπεύθυνη δήλωση, στην οποία θα δηλώνουν οι ενδιαφερόμενοι γιατροί την απόφαση πρόσληψης – τοποθέτησης, την θέση που έχουν τοποθετηθεί, την μη υποβολή άλλης αίτησης για ειδίκευση, την τυχόν προϋπηρεσία τους στην ίδια ή άλλη ειδικότητα, τον χρόνο λήξης της προκατ/κής άσκησης (οπότε και θα πρέπει να προσκομίσουν το σχετικό πιστοποιητικό ευδόκιμης άσκησης, που χορηγεί το εκ του Νόμου εξουσιοδοτημένο όργανο του οικείου Νοσ/μείου, προκειμένου να ξεκινήσει η διαδικασία νέας τοποθέτησης όταν συντρέχουν οι προϋποθέσεις) και την κατοχή της Ελληνικής ιθαγένειας ή ιθαγένειας κράτους μέλους της Ε.Ε. ή ΕΖΕΣ. Προκειμένου για συνέχιση ειδίκευσης σε ειδικότητα για την οποία παρέχεται αναστολή υποχρέωσης (Ν.Δ. 67/68) για υπηρεσία υπαίθρου, η προαναφερομένη αίτηση και Υπεύθυνη Δήλωση, θα συνοδεύεται υποχρεωτικά και από την απόφαση αναστολής υποχρέωσης Ν.Δ. 67/68 για την υπηρεσία υπαίθρου. 4.Οι γιατροί που ειδικεύονται σε προκ/κό στάδιο ειδικότητας, εφ’ όσον εκφράσουν επιθυμία να αποκτήσουν τελική ειδικότητα διάφορη της αρχικά τελικής επιλεγόμενης και για την οποία απαιτείται λιγότερος χρόνος άσκησης στο προκ/κό στάδιο ειδίκευσης, θα μπορούν να υποβάλλουν αίτηση για σειρά προτεραιότητας για το κύριο στάδιο ειδίκευσης της νέας τελικής επιδιωκόμενης ειδικότητας, μόνο μετά την υπογραφή της μερικής τροποποίησης της αρχικής Υπουργικής απόφασης τοποθέτησης – πρόσληψης. 5.Προκειμένου για σειρά προτεραιότητας για ειδίκευση επιτρέπεται εκτός των εξαιρέσεων να εκκρεμεί μια αίτηση για μία ειδικότητα (προκ/κό στάδιο ή κύριο) και για ένα Νοσ/μείο. Με την υποβολή νεώτερης αίτησης, ακυρώνεται αυτοδίκαια κάθε προγενέστερη. Σε περίπτωση κατά την οποία ακυρωθεί η τελευταία υποβληθείσα αίτηση από τον ίδιο τον ενδιαφερόμενο γιατρό (και εφ’ όσον δεν έχει υποβληθεί τελικά άλλη αίτηση) μπορεί εφ’ όσον ζητηθεί να ενεργοποιηθεί. Για τυχόν αιτήσεις που υποβάλλονται αυθημερόν σε διαφορετικούς Νομούς και δεν προκύπτει η προτεραιότητα από τον αριθμό πρωτοκόλλου αυτών, ισχυρή παραμένει μόνο μία, αυτή που θα έχει το μεγαλύτερο πιθανό χρόνο απορρόφησης. ΕΞΑΙΡΕΣΕΙΣ α)Επιτρέπεται η υποβολή 2 αιτήσεων σύμφωνα με την σειρά εκπαίδευσης, από γιατρούς που υπηρετούν σε άγονα Π.Ι., οι οποίοι μπορούν μετά την ανάληψη υπηρεσίας σε αυτά (σε εκτέλεση σχετικής Υπουργικής Απόφασης), να υποβάλουν αίτηση για ειδίκευση, (προσκομίζοντας ταυτόχρονα και βεβαίωση ανάληψης υπηρεσίας), για το προκαταρτικό και για το κύριο στάδιο ειδικότητας ή για τα προκ/κά στάδια ειδίκευσης α και β στις περιπτώσεις, που για την επιδιωκόμενη τελική ειδικότητα, προβλέπονται περισσότερα από ένα προκ/κά στάδια ειδικότητας. Κατά τη διάρκεια που υπηρετούν οι εν λόγω γιατροί στο Άγονο, ιατρείο μπορούν να διαφοροποιούν τις αιτήσεις τους ως προς το Νοσοκομείο και την ειδικότητα. Σε περίπτωση διακοπής της εναυσίου υπηρεσίας στο Άγονο Ιατρείο οι γιατροί χάνουν το ευεργέτημα των αιτήσεων εκτός αν συνεχίσουν αυτή σε άλλο άγονο ώστε να συμπληρώσουν σ’ αυτό ένα χρόνο. Μετά την οριστική παραίτηση του γιατρού από το Άγονο Ιατρείο οποιαδήποτε μεταβολή των αιτήσεων για σειρά προτεραιότητας, επισύρει την διαγραφή κάθε προγενέστερης αίτησης. (Μετά τη σελ.536,38) Σελ. 536,39 Τεύχος 1308 Σελ. 61 617 Ιατρικές Ειδικότητες 34.Ζ.β.71 β)Η εξαίρεση της παρ. (β) της αρ. πρωτ. ΔΥ13γ/19338/12-10-95 απόφασης για το Νοσ/μείο Σητείας, παύει να ισχύει. Οι αιτήσεις που έχουν υποβληθεί και μέχρι της απορρόφησης των, παραμένουν σε ισχύ. γ)Η αίτηση γιατρού για σειρά προτ/τας στο κύριο στάδιο ειδικότητας που υποβλήθηκε μετά την έναρξη ειδικότητας στη προκ/κή άσκηση, παραμένει ισχυρή, στη περίπτωση κατά την οποία, ο γιατρός διακόπτει την προκ/κή του άσκηση, για να συνεχίσει αυτή σε άλλο Νοσ/μείο. Η αλλαγή αυτή μπορεί να γίνει για ένα νοσοκομείο και όχι καθ’ έξην. V.1.Προκειμένου να συνταχθεί Υπουργική απόφαση τοποθέτησης – πρόσληψης γιατρών για ειδίκευση, θα πρέπει να συντρέχουν οι εξής προϋποθέσεις: α)σειρά προτεραιότητας, β) κένωση θέσης γ) πιστοποιητικό ευδόκιμης άσκησης στη προκατ/κή άσκηση (το οποίο θα πρέπει να προσκομίζεται από το ενδιαφερόμενο γιατρό τουλάχιστον μέχρι και 3 εργάσιμες ημέρες, από την ημερομηνία κένωσης θέσης, εύλογο χρονικό διάστημα για τη χορήγηση του σχετικού πιστοπ/κού), και δ)βεβαίωση εκπλήρωσης υπηρεσίας υπαίθρου η οποία θα πρέπει να έχει προσκομισθεί μέχρι την επόμενη της ημερομηνίας κένωσης της θέσης. Στην περίπτωση που υπάρχει κενή θέση, δεδομένου ότι από τους αναμένοντες στη σειρά προτεραιότητας δεν πληρούνται οι προϋποθέσεις τοποθέτησης – πρόσληψης και υποβληθεί μεταγενέστερη αίτηση μαζί με το πιστ/κό ευδόκιμης προκατ/κής άσκησης, θα συνταχθεί Υπουργική απόφαση τοποθέτησης- πρόσληψης του γιατρού που υπέβαλε τη μεταγενέστερη αίτηση, μόνον εάν μέσα σε 3 εργάσιμες ημέρες από την ημερομηνία υποβολής της αίτησής του, δεν προσκομίζει γιατρός από τους ήδη αναμένοντες στη σειρά προτεραιότητας, το πιστ/κό ευδόκιμης άσκησης στη προκατ/κή ειδικότητα. 2.Η Υπουργική απόφαση τοποθέτηση πρόσληψης γιατρών, για ειδίκευση, θα πρέπει να εκτελεσθεί από τους ενδιαφερομένους γιατρούς, εντός ρητής προθεσμίας 15 ημερών (ημερολογιακών), από της επίδοσης σε αυτούς του αντιγράφου της Υπουργικής απόφασης. Μετά την πάροδο δε της προαναφερομένης προθεσμίας και εφ’ όσον δεν εκτελεσθεί η απόφαση τοποθέτησης – πρόσληψης, ανακαλείται αυτή και συντάσσεται Υπουργική απόφαση για τοποθέτηση – πρόσληψη των επομένων στη σειρά προτεραιότητας, γιατρών. 3.Χρονολογική παράταση πρόσληψης γιατρού μπορεί να εγκριθεί από την αρμόδια υπηρεσία του Υπουργείου, μόνον για σοβαρούς προσωπικούς λόγους υγείας του γιατρού, που αποδεικνύονται μετά από προσκόμιση γνωμάτευσης Υγειονομικών Επιτροπών του Υπουργείου Υγείας Πρόνοιας εφ’ όσον το σχετικό αίτημα υποβληθεί εντός της προκαθορισμένης ημερομηνίας των 15 ημερών από της παραλαβής της σχετικής Υπουργικής απόφασης τοποθέτησης – πρόσληψης. Σελ. 536,40 Τεύχος 1308 Σελ. 62 Χρονολογική παράταση πρόσληψης μπορεί επίσης να εγκριθεί και στους στρατευμένους γιατρούς που κατά το χρόνο επίδοσης απόφασης της τοποθέτησης – πρόσληψης εκπληρώνουν αποδεδειγμένα τις Στρατιωτικές τους υποχρεώσεις, εφόσον προσκομίζουν σχετική βεβαίωση εντός  της 15νθήμερης προκαθορισμένης ημερομηνίας από της παραλαβής της σχετικής Υπουργικής απόφασης τοποθέτησης – πρόσληψης. Οι στην κατηγορία αυτή ενδιαφερόμενοι γιατροί υποχρεούνται, εντός μηνός από της απόλυσής των, από τις τάξεις του Ελληνικού Στρατού, να προσκομίσουν σχετική βεβαίωση και τοποθετούνται εφ’ όσο συντρέχουν οι προϋποθέσεις (σειρά προτ/τας κ.λ.π.) στη πρώτη θέση που θα κενωθεί μετά την προσκόμιση της βεβαίωσης αυτής. 4.Οι συμβάσεις εργασίας των ειδικευομένων γιατρών, παρατείνονται μόνον στη περίπτωση κατά την οποία το μερικής άσκησης τμήμα στο οποίο ειδικεύονται, αναγνωρισθεί εκ των υστέρων και κατά τη διάρκεια της εκπαίδευσής τους, για πλήρη άσκηση, ή για περισσότερο από τον ήδη παρεχόμενο χρόνο ειδικότητας και εφ’ όσον ζητηθούν οι παρατάσεις, από τους ενδιαφερόμενους γιατρούς, εντός μηνός από της δημοσίευσης της απόφασης αναγνώρισης της Νοσ/κής Μονάδας ως κατάλληλης για άσκηση των γιατρών. 618 34.Ζ.β.71 Ιατρικές Ειδικότητες 5.Οι θέσεις που συνιστώνται το πρώτον για ειδίκευση σε πρώτη εφαρμογή, καλύπτονται ύστερα από κλήρωση, συγκροτουμένης επιτροπής από την υπηρεσία, με συμμετοχή και υποψηφίων. Στη κλήρωση συμμετέχουν γιατροί που πληρούν τις προϋποθέσεις τοποθέτησης, έστω και αν έχουν υποβάλει αίτηση για σειρά, προτεραιότητας, στην ίδια ειδικότητα, σε άλλο Νοσ/μείο και εφ’ όσον δεν έχει ξεκινήσει διαδικασία τοποθέτησης – πρόσληψης των. Η σειρά προτεραιότητας μετά την κλήρωση για την συγκεκριμένη ειδικότητα και νοσ/μείο, διαμορφώνεται από την σειρά ανάδειξης των επιθυμούντων να παραμείνουν υποψηφίων. 6.Οι Γιατροί που ειδικεύονται σε Νοσηλευτικά Τμήματα, των οποίων μειώνεται ο παρεχόμενος χρόνος ειδικότητας, ή αίρεται η καταλληλότητα, ή αναστέλεται η λειτουργία τους, μεταφέρονται σε άλλα Νοσ/μεία για ειδίκευση και για το χρονικό διάστημα, που αρχικά παρείχε το Νοσηλευτικό Τμήμα. Οι τακτικές αποδοχές των γιατρών, παρέχονται από το Νοσ/μείο που αρχικά είχαν τοποθετεί και οι εφημερίες καταβάλλονται από τα Νοσ/μεία, στα οποία μεταφέρονται οι γιατροί. Η ίδια διαδικασία ακολουθείται και για τις αιτήσεις που εκκρεμούν στη σειρά προτ/τας, (και έχουν υποβληθεί μέχρι την έκδοση της κατά τα ανωτέρω απόφασης καταλληλότητας για άσκηση των γιατρών της Νοσ/κής Μονάδας) έως ότου ολοκληρωθεί, στην περίπτωση άρσης καταλλη-λότητας, η διαδικασία μεταφοράς των θέσεων. .Οι Κύπριοι εφ’ όσον θα ασκήσουν το ιατρικό επάγγελμα στην Κύπρο, απαλλάσονται των υποχρεώσεων υπηρεσίας υπαίθρου. Στους Κύπριους της κατηγορίας αυτής, χορηγείται άδεια άσκησης ιατρικού επαγγέλματος ισόχρονη της ειδίκευσης και πάντοτε μετά την τοποθέτησή τους για ειδίκευση. Στην προκειμένη περίπτωση μπορούν ν’ αναλάβουν υπηρεσία υποχρεούμενοι προσκόμισης του αντιγράφου της άδειας άσκησης ιατρικού επαγγέλματος, αμέσως με την χορήγησή της. (καθυστέρηση υποβολής υπό του γιατρού δικαιολογητικών για την έκδοση άδειας άσκησης ιατρικού επαγγέλματος συνεπάγεται σε ανάκληση της απόφασης τοποθέτησης). 8.Για την παραλαβή αιτήσεων για σειρά προτ/τας και την ικανοποίηση αιτημάτων ομογενών εξ Αλβανίας, απαραίτητη είναι η προσκόμιση επικυρωμένου αντιγράφου Ειδικού Δελτίου Ταυτ/τας ομογενούς ή ταυτότητα, διαβατήριο κ.λ.π. απ’ όπου προκύπτει η Εθνική καταγωγή και στην δεύτερη  περίπτωση προξενική θεώρηση εισόδου εξάμηνης παραμονής στο διαβατήριο του κατόχου της, με πολαπλά ταξίδια και ανώτατο όριο την πενταετία. 9.Η με αριθμ. πρωτ. ΔΥ13γ/οικ. 30576/19-9-97 απόφασή μας παραμένει σε ισχύ για τους γιατρούς που έκαναν χρήση αυτής μέχρι την δημοσίευση της παρούσης απόφασης, καθώς και για  γιατρούς που θα πληρούν τις προϋποθέσεις για ανάληψη υπηρεσίας τους (ισόχρονη της τοποθέτησής τους αναβολή στράτευσης) υποχρεούμενοι σε διακοπή της εκπαίδευσής τους, λόγω στράτευσης. Η συνέχιση της ειδίκευσης, των εν λόγω γιατρών, γίνεται με νέα τοποθέτησή τους, στο ίδιο ή άλλο νοσοκομείο, κατόπιν υποβολής νεώτερης αίτησης και σειράς προτεραιότητας. Οι γιατροί που έχουν λάβει σειρά προτεραιότητας, ένεκα του αγόνου ιατρείου, δεν χάνουν τη σειρά τους, εφ’ όσον αποδεικνύεται ότι μετά την έκδοση της απόφασης τοποθέτησής τους δεν μπορούν ν’ αναλάβουν υπηρεσία, λόγω λήξης της αναβολής στράτευσης. 10.Μετά την δημοσίευση της παρούσης απόφασης παύει να ισχύει η αρ. πρωτ. ΔΥ13γ/19338/1210-95 ομοία. Β.Καθορίζουμε εφεξής τα απαραίτητα δικαιολογητικά για την ανάληψη υπηρεσίας γιατρών για ειδίκευση στα Νοσηλευτικά Ιδρύματα ως κάτωθι: 1.Απόφαση τοποθέτησης – πρόσληψης 2.Πιστοποιητικό γέννησης ή επικυρωμένο αντίγραφο αστυνομικής ταυτότητας. 3.Αντίγραφο πτυχίου, ή βεβαίωση ΔΙΚΑΤΣΑ, ή (για τους γιατρούς που απεφοίτησαν από Ιατρικές Σχολές σε χώρα της Ε.Ε.). Βεβαίωση από την οποία να προκύπτει η διαπίστωση ότι το Πτυχίο χορηγήθηκε σύμφωνα με τις οδηγίες 75/362 και 75/363 της Ε.Ε. 4.Αντίγραφο άδειας άσκησης ιατρικού επαγγέλματος 5.Βεβαίωση εκπλήρωσης υπηρεσίας υπαίθρου ή αναστολή ή απαλλαγή αυτής. 6.Πιστοποιητικό Ποινικού Μητρώου τύπου Α΄  7.Πιστοποιητικό Υγείας (εκδίδεται από τη Α΄/θμιο Υ.Υ.Ε.) 8.Βεβαίωση εγγραφής στον οικείο Ιατρικό Σύλλογο. 9.Πιστοποιητικό Στρατολογικής Κατάστασης τύπου Α΄ από το οποίο να προκύπτει η εκπλήρωση στρατιωτικών υποχρεώσεων (για τους έχοντες υποχρέωση) ή απαλλαγή τούτων, ή ότι τελούν σε ισόχρονη της τοποθέτησής τους αναβολή στράτευσης. 10.Πιστοποιητικό προϋπηρεσίας στην ίδια ή άλλη ειδικότητα (αν υπάρχει προϋπηρεσία) 11.Υπεύθυνη δήλωση θεωρημένη από την Οικονομική Εφορία ότι δεν ασκεί ελεύθερο επάγγελμα, ούτε κατέχει άλλη έμμισθη θέση. Η παρούσα να δημοσιευθεί στην Εφημερίδα της Κυβέρνησης. Με την παρούσα απόφαση δεν προκαλείται δαπάνη σε βάρος του Κρατικού προϋπολογισμού. (Μετά τη σελ.536,40) Σελ. 536,401 Τεύχος 1308 Σελ. 63 619 Ιατρικές Ειδικότητες 34.Ζ.β.71